Szíves figyelmébe ajánlom a következő Költészet napja alkalmából rendezett kiállítást:
Ale Ildikó festőművész Párhuzamok c. tárlatát Gyarmati Gabriella művészettörténész nyitja meg 2014.04.10-én csütörtökön, 10.00 órakor Békéscsabán, a Csabagyöngye Kulturális Központban.

[www.csabagyongye.com](http://www.csabagyongye.com)

Részletes információ a csatolt meghívóban olvasható.

Tóth Árpád, Weöres Sándor, Simai Mihály és Szilágyi András verseinek képi átirataiból látható válogatás a Párhuzamok c. kiállításon. A vers ereje mindig utat tör magának, minden újraolvasásánál egyre tisztább lélek foszlányok kerülnek elő. E lélekfoszlányok finoman vagy erővel fonják körbe az olvasót, miközben képek sokasága villan fel vizuális emlék-tárhelyekből. Ez a folyamat kerít hatalmába minden versből születő kép alkotása közben. Vajon a képi világ képes ténylegesen egységbe kerülni a szöveggel ?

 Művészeti tanulmányaim befejezése óta az alkotás és a művészetközvetítés egyaránt jelen van szakmai életemben. 1998 óta nemzetközi és országos kiállításokon folyamatosan szerepelek műveimmel. 2009-ben egy figurális művemmel részt vettem a tokiói J-Trip Művészeti Galéria Hungarian Spirit c. magyar-japán közös kiállításán. A lengyel Nowy Sacz Pasztell Biennáléin is többször láthatták képeimet. Pár éve beválasztottak egy német utazó kiállítás alkotói közé. Számos művem megtalálható a szentendrei ArtUnió Galéria Gyűjteményében illetve magánszemélyek birtokában van.

Ale Ildikó

festőművész

[www.aleatelier.hu](http://www.aleatelier.hu)

Minden érdeklődőt szeretettel várunk!